|  |
| --- |
| Корпоративни комуникации |
| А1 България |
| 0882 201 219 |
| http://www.а1.bg |
| http://www.facebook.com/A1Bulgaria |

София,

05.04.2024 г.

**Най-тънкият сгъваем смартфон в света HONOR Magic V3 е наличен за предварителни поръчки от А1**

* *През септември* ***HONOR Magic V3 може да бъде поръчан предварително******от А1.***
* *Устройството идва с* ***допълнителна отстъпка от 500 лева.***
* *Потребителите ще получат бонус* ***6-месечна застраховка на дисплея*** *HONOR Care+ Screen Protection, както и безжични слушалки ttec Mode.*

Новият HONOR Magic V3 – най-тънкият сгъваем смартфон в света, е вече наличен за [предварителни поръчки от А1](https://www.a1.bg/honor-preorder). Кампанията е валидна до края на септември, като потребителите ще получат и допълнителна отстъпка в размер на 500 лв. от цената на устройството. Най-новият флагман на HONOR може да бъде закупен в брой или на лизинг с план от телекома и идва в комплект с безжични слушалки ttec Mode, както и бонус 6-месечна премиум застраховка на дисплея HONOR Care+ Screen Protection.

**Защо новият HONOR Magic V3 се очаква с такова нетърпение?**

Предлаганият от А1 HONOR Magic V3 е сред дългоочакваните нови модели на азиатската компания. Той надгражда редица от характеристиките на своите предшественици и е снабден с трето поколение революционна силициево-въглеродна батерия с капацитет 5150 mAh, като поддържа 66W кабелно и 50W безжично зареждане. HONOR Magic V3 е най-тънкият сгъваем телефон днес – само 9.2 мм. в сгънато състояние, а в разгънато – 4,35 мм. Теглото му също е изненадващо за здравината и мощта, които има – едва 226 грама. Смартфонът притежава и 7.92 инча основен и 6.43 инча външен дисплей с адаптивна честота на опресняване до 120Hz. Пиковата яркост за HDR е 5000 нита, а глобалната – 1800.

**Половин милион сгъвания**

Свързващите елементи на сгъваемия HONOR са от второ поколение HONOR Super Steel и са тествани за изключително голямо натоварване с възможност за сгъване до половин милион пъти. В съчетание с висококачествено HONOR бронирано вътрешно покритие на екрана, телефонът се разгръща до удобните 20 см. в диагонал, без да се компрометира качеството на изображението. Освен това има IPX8 рейтинг за издръжливост.

**Безупречни снимки в движение**

Устройството е оборудвано с висококачествена система от камери с допълващи се функции под формата на октагон: съчетанието на 50 MP широкоъгълна камера, 40 MP ултраширокоъгълна камера и 50 MP телефотокамера с 3.5х оптично и 100х максимално увеличение създава снимки с професионално качество и изумителен детайл. За любителите на автопортретите смартфонът предлага и 20 MP двойна селфи камера.

**Интуитивен интерфейс и висока производителност**

Въпреки малкото си тегло, HONOR Magic V3 е захранван от мощния процесор Snapdragon 8 Gen 3, който гарантира безупречно представяне и изключително висока производителност, а операционната система Magicos 8.0.1. позволява с леки, интуитивни движения да се плъзга и премества съдържание между различните апликации.

Смартфонът се предлага в цветовете Black и Green като [по време на предварителните поръчки](https://www.a1.bg/honor-preorder), освен отстъпка от 500 лева, А1 предоставя на своите клиенти 6-месечна застраховка на дисплея HONOR Care+ Screen Protection, както и слушалки ttec Mode. Можете да поръчате новия HONOR Magic V3 512 GB срещу 2219.99 лв. с план Unlimited Ultra онлайн на A1.bg до края на септември.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2023 г. A1 България отчита приходи от 749,7 млн. евро, а сравнимата EBITDA e 303,7 млн. евро.*

***A1 Group*** *е водещ телекомуникационен доставчик в Централна и Източна Европа с повече от 29 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2023 година възлизат на 5,3 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*